轟公僕各自為政少做少錯 議員斥垃圾徵費花咁多錢搞到一鑊粥
2024年04月24日 14:17
東網電視
更多新聞短片
有議員指「公務員各自為政,少做少錯,唔做唔錯」。
公務員表現備受批評。有議員指「公務員各自為政,少做少錯,唔做唔錯,」促要改變相關文化,直指垃圾徵費正正為公務員問題的例子,斥「請多咗咁多人,花多咗咁多錢,到依家仲係一鑊粥」,有議員又認為今次財案措施多屬小修小補,開源節流力度不足。
議員謝偉銓指出預算案稱政府會繼續推行公務員編制零增長,以及各部門每年削減1%經常開支的「資源效率優化計劃」,自己支持大原則,但強調效率優化不是「只睇數字,更重要係睇績效」,認為要改變「公務員各自為政,少做少錯,唔做唔錯,同埋後知後覺嘅官僚文化」,以垃圾徵費為例,指相關事情就公務員問題的一個例子,斥政府準備咗咁耐,「請多咗咁多人,花多咗咁多錢,到依家仲係一鑊粥」。
除直屬政府的決策局外,他指目前不少同樣使用公帑的法定及資助機構,開源節流和提升效率空間可能較決策局更大,惟負責監督的機構和部門,「往往畀人闊佬懶理嘅感覺,希望司長多加留意」。
他續稱,近年對政府施政較大的批評和失望之處,為政府「冇好嚴肅同全面咁應對香港嘅人口老化問題」,認為人口老化一方面會令公共醫療及社福開支增加,同時影響勞動力嘅供應、政府稅收,以至消費市場,強調政府有需要帶領整個社會正視有關問題,及早籌謀,「而唔係又等到問題爆煲然後先去補鑊」。